_:n0f869f8642e24082b3afc68e688d65e5xb0
<http://schema.org/articleBody>
"bannerBoxSpájať v hlasovaní globálnu minimálnu daň s vyplácaním fondu obnovy je od Európskeho parlamentu nekorektné a protiprávne, vyhlásil vo štvrtok pre agentúru MTI predseda hospodárskeho výboru maďarského parlamentu z vládnej strany Fidesz Erik Bánki. Informuje o tom spravodajca TASR v Budapešti.\"Bruselská elita sa aj naďalej zo všetkých síl usiluje o to, aby prinútila členské krajiny zaviesť globálnu minimálnu daň. Schválenie takéhoto kroku by zdvojnásobilo daňové zaťaženie maďarských podnikov. V čase mieru je to neprijateľné a v čase vojny priamo poburujúce,\" povedal politik vládnej strany.Podľa Bánkiho europarlament v stredu pod tlakom ľavice prijal uznesenie, ktorým poprel právo Maďarska na to, aby presadzovalo svoje záujmy a postoje. Navyše sa vyhrážal Maďarsku zadržaním vyplácania fondu obnovy.Poslanci EP v stredu v Štrasburgu kritizovali členské krajiny EÚ, ktoré zneužívajú národné právo veta v daňových záležitostiach, a vyzvali na obnovenie diskusií o postupnom zavedení väčšinového hlasovania namiesto jednomyseľnosti. Za príslušné uznesenie hlasovalo 450 poslancov, 132 bolo proti a 55 sa zdržalo.V dokumente sa uvádza, že požiadavky Maďarska, ktorými podmieňuje zrušenie blokovania medzinárodnej dohody o minimálnej úrovni zdaňovania nadnárodných firiem v Únii, už boli vo veľkej miere zohľadnené v medzinárodnej dohode.Uznesenie EP nalieha na Európsku komisiu a členské štáty EÚ, aby sa \"nezapájali do politického vyjednávania\" a neschválili maďarský národný plán obnovy a odolnosti, pokiaľ vláda v Budapešti úplne nesplní všetky požadované kritériá.thanksNotPaidBlocker"
<https://www.aktuality.sk/clanok/B9vvVuB/fidesz-kritizuje-brusel-za-spajanie-globalnej-dane-s-fondom-obnovy/>